Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou na účely prijatia nariadenia o zodpovednosti osobných dopravcov v lodnej preprave po mori a vnútrozemských vodných cestách v prípade nehôd /* KOM/2008/0375 v konečnom znení - COD 2005/0241 */





[pic] | KOMISIA EURÓPSKYCH SPOLOČENSTIEV | Brusel, 13.6.2008 KOM(2008) 375 v konečnom znení 2005/0241 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou na účely prijatia nariadenia o zodpovednosti osobných dopravcov v lodnej preprave po mori a vnútrozemských vodných cestách v prípade nehôd 2005/0241 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou na účely prijatia nariadenia o zodpovednosti osobných dopravcov v lodnej preprave po mori a vnútrozemských vodných cestách v prípade nehôd 1. SÚVISLOSTI Dátum predloženia návrhu Európskemu parlamentu a Rade (dokument KOM(2005) 592 v konečnom znení - 2005/0241 (COD)): | 13. februára 2006 | Dátum stanoviska Výboru regiónov: | 15. júna 2006 | Dátum stanoviska Európskeho hospodárskeho a sociálneho výboru: | 13. septembra 2006 | Dátum stanoviska Európskeho parlamentu v prvom čítaní: | 25. apríla 2007 | Dátum zmeneného a doplneného návrhu Komisie: | 22. októbra 2007 | Dátum prijatia spoločnej pozície: | 6. júna 2008 | 2. CIEĽ NÁVRHU KOMISIE Cieľom návrhu je poskytnúť všetkým cestujúcim v lodnej doprave pri akejkoľvek plavbe a dopravcom harmonizovaný právny rámec, ktorý určuje ich práva a povinnosti v prípade nehody. Úroveň cieľov tejto harmonizácie musí byť dostatočne vysoká, aby zabezpečila nielen čo najspravodlivejšiu náhradu škôd, ale i lepšiu prevenciu nehôd. Cieľom návrhu je začleniť do právnych predpisov Spoločenstva protokol z roku 2002 k Aténskemu dohovoru z roku 1974 o preprave cestujúcich a ich batožiny po mori, ktorý bol prijatý pod záštitou Medzinárodnej námornej organizácie (Aténsky dohovor z roku 2002). Aténsky dohovor z roku 2002 je moderná právna úprava, v ktorej sa presne vymedzujú práva a povinnosti cestujúcich a dopravcov; v prípade nehody počíta pri škodách s režimom zodpovednosti bez zavinenia dopravcu, stanovuje dostatočne vysokú maximálnu výšku náhrady škody, nariaďuje všetkým dopravcom uzatvoriť poistnú zmluvu a umožňuje sťažovateľovi obrátiť sa priamo na poisťovateľa s cieľom požiadať o náhradu škody. Je potrebné pripomenúť, že súbežne s touto iniciatívou sa členské štáty a Spoločenstvo pripravujú na to, že sa stanú zmluvnými stranami Aténskeho dohovoru z roku 2002[1]. Toto začlenenie Aténskeho dohovoru z roku 2002 do právnych predpisov Spoločenstva by mal sprevádzať istý počet úprav. - Aténsky dohovor z roku 2002 sa obmedzuje len na medzinárodnú námornú dopravu. Komisia navrhuje rozšíriť rozsah pôsobnosti aj na kabotáž (námorná doprava v rámci jedného a toho istého členského štátu) a na dopravu na vnútrozemských vodných cestách; - na účely harmonizácie prospešnej pre cestujúcich aj pre dopravcov Komisia navrhuje, aby sa už neuplatňovala jedna klauzula Aténskeho dohovoru z roku 2002, v zmysle ktorej členský štát môže individuálne schváliť hornú hranicu odškodnenia, ktorá môže byť vyššia ako horná hranica, ktorú stanovuje dohovor. Komisia okrem toho vo svojom zmenenom a doplnenom návrhu[2] prijala pozmeňujúci a doplňujúci návrh Európskeho parlamentu, ktorým by sa zaručilo, že obete môžu byť odškodnené v každom prípade až do výšky maximálnej hornej hranice stanovenej v Aténskom dohovore, čím by sa vylúčilo uplatňovanie konkurenčných predpisov týkajúcich sa celkového obmedzenia zodpovednosti; - doplnenie opatrenia, ktorého cieľom je zvýšiť náhradu škôd spôsobených na pomôckach pre zdravotne postihnuté osoby; - doplnenie povinnosti vyplatenia preddavkov; - doplnenie povinnosti informovať cestujúcich o ich právach. 3. PRIPOMIENKY K SPOLOČNEJ POZÍCII Komisia sa domnieva, že Rada z návrhu vypustila veľkú časť jeho obsahu. Po prvé, spoločná pozícia sa snaží vylúčiť z rozsahu pôsobnosti návrhu vnútrozemskú vodnú dopravu, ako aj veľkú časť domácej námornej dopravy. Európsky parlament zasa vo svojom stanovisku v prvom čítaní zaujal nejednoznačný prístup, pokiaľ ide o vnútrozemskú vodnú dopravu. Jasne sa však vyslovil za začlenenie domácej námornej dopravy, pričom predpokladá, že niektorí prevádzkovatelia dostanú viac času, aby sa mohli prispôsobiť. Pozmeňujúce a doplňujúce návrhy Parlamentu Komisia podporila, no Rada ich neprevzala. Po druhé, Rada odmietla dva mechanizmy na účely harmonizácie hornej hranice náhrady škôd. Podľa súčasného znenia návrhu by horná hranica náhrady škôd bola premenlivá, a to z týchto dvoch hľadísk: - horná hranica náhrady škôd by v celej Európe nebola rovnaká. Rada sa totiž rozhodla zachovať vykonávanie článku 7 Aténskeho dohovoru z roku 2002, ktorý umožňuje zmluvným štátom individuálne prekračovať horné hranice stanovené v dohovore. - náhrada škôd vyplatená obetiam by závisela od rozsahu nehody. Rada totiž zachovala vykonávanie článku 19 Aténskeho dohovoru z roku 2002, ktorý umožňuje, aby sa mechanizmy na obmedzenie celkovej úrovne zodpovednosti uplatňovali v konkurencii so samotným dohovorom, pričom výsledkom by bol fakt, že maximálne hranice náhrady škôd by mohli byť nižšie ako tie, ktoré sa stanovujú v dohovore. Komisia okrem toho berie na vedomie zámer Rady objasniť platné pravidlá v oblasti príslušnosti súdov, uznávania a vykonávania rozsudkov. Tieto pravidlá môžu totiž vyplývať buď zo samotného Aténskeho dohovoru, alebo z právnych predpisov Spoločenstva (nariadenia č. 44/2001 nazývané „nariadenie Brusel I“). Komisia sa však domnieva, že formulácia uvedená v spoločnej pozícii (odôvodnenie 3 e) nie je vhodná. V tejto formulácii sa naznačuje reštriktívne vymedzenie rozsahu výlučnej právomoci Spoločenstva, čo sa nezdá byť v súlade s jurisdikciou Súdneho dvora. Je potrebné poznamenať, že spoločný návrh bol prijatý len kvalifikovanou väčšinou. Komisia, ktorá sa stavia proti tejto väčšinovej dohode, by mohla predstavovať prekážku jej prechodu do druhého čítania. Komisia to nechcela urobiť, keďže sa domnieva, že medziinštitucionálne rokovanie musí pokračovať. Komisia pri príležitosti prijatia spoločnej pozície urobila toto vyhlásenie: „Komisia nechce byť proti väčšinovej dohode o tomto dôležitom návrhu, ktorý vytvára harmonizovaný právny rámec zabezpečujúci, aby cestujúci na plavidlách získali v prípade nehody primerané náhrady. Napriek tomu však ľutuje, že sa Rada nedržala pôvodného cieľa svojho návrhu, ale fakticky obmedzila rozsah jeho pôsobnosti tým, že vylúčila vnútrozemskú plavbu a veľkú časť domácej prepravy. Rada tiež odmietla dva mechanizmy harmonizácie do výšky náhrad, ktoré by pôsobili v prospech cestujúcich postihnutých nehodami aj priemyslu: podľa súčasnej politickej dohody takýchto cestujúcich nemožno vo všetkých prípadoch kompenzovať do výšky stropu stanoveného Aténskym dohovorom a za určitých okolností by dopravcovia museli platiť vyššie náhrady, ako sa ustanovuje v Aténskom dohovore. Ako posledný bod Komisia nepodporuje znenie odôvodnenia 3e, pretože sa zdá, že spochybňuje rozsah výlučnej právomoci Spoločenstva.“ 4. PODROBNÉ PRIPOMIENKY KOMISIE K POZMEňUJÚCIM A DOPLňUJÚCIM NÁVRHOM, KTORÉ PRIJAL EURÓPSKY PARLAMENT 4.1 Pozmeňujúce a doplňujúce návrhy Európskeho parlamentu prijaté Komisiou a prevzaté úplne alebo čiastočne do spoločnej pozície Pozmeňujúci a doplňujúci návrh 6, ktorého cieľom je zohľadniť prijatie usmernení IMO v októbri 2006 o náhrade škôd súvisiacich s teroristickými útokmi. Pozmeňujúce a doplňujúce návrhy 2 a 10 o náhrade nenáležite vyplatených preddavkov. Pozmeňujúce a doplňujúce návrhy 3 a 11 o charaktere informácií poskytovaných cestujúcim. 4.2 Pozmeňujúce a doplňujúce návrhy Európskeho parlamentu schválené Komisiou, ktoré však nie sú prevzaté do spoločnej pozície Pozmeňujúci a doplňujúci návrh 5 o úlohe štátu prístavu. Pozmeňujúce a doplňujúce návrhy 7 a 8 o hornej hranici náhrady škôd. Pozmeňujúci a doplňujúci návrh 12 o podmienkach informovania cestujúcich. Pozmeňujúci a doplňujúci návrh 13 o časovom rozvrhu implementácie nariadenia pre prepravu pravidelnými trajektovými linkami. Pozmeňujúci a doplňujúci návrh 14 o časovom rozvrhu implementácie nariadenia pre vnútrozemskú vodnú dopravu. Pozmeňujúci a doplňujúci návrh 15 o časovom rozvrhu implementácie nariadenia pre prepravu na pravidelných trajektových linkách premávajúcich v zámorských krajinách a územiach. 4.3. Pozmeňujúce a doplňujúce návrhy Európskeho parlamentu zamietnuté Komisiou, ktoré sú však prevzaté do spoločnej pozície Pozmeňujúci a doplňujúci návrh 9 obmedzujúci vyplatenie preddavkov len v prípade plavebných nehôd. Pozmeňujúce a doplňujúce návrhy 16 až 27 o vylúčení vnútrozemskej plavby. 4.4 Pozmeňujúce a doplňujúce návrhy Európskeho parlamentu zamietnuté Komisiou a neprevzaté do spoločnej pozície Pozmeňujúci a doplňujúci návrh 4 o úlohe Európskej námornej bezpečnostnej agentúry. 5. záver Komisia berie na vedomie spoločnú pozíciu Rady prijatú kvalifikovanou väčšinou, avšak pripomína svoju pozíciu v otázke delimitácie rozsahu pôsobnosti a v bode týkajúcom sa potrebnej celoeurópskej harmonizácie, pokiaľ ide o úrovne odškodnenia obetí. [1] Návrh rozhodnutia Rady týkajúci sa uzatvorenia protokolu Európskym spoločenstvom v roku 2002 k Aténskemu dohovoru z roku 1974 o preprave cestujúcich a ich batožiny po mori - KOM(2003) 375 z 24. júna 2003. Vo fáze schvaľovania. [2] KOM(2007) 645 z 22. októbra 2007.